YS-forbundet Parat organiserer en stor del av dem som er ansatt i norsk luftfart. Nestleder Vegard Einan sier til NTB at saken er alvorlig.
– Dette er graverende. Det finnes ingen logiske grunner til å gi dispensasjon fra et regelverk som skal være vårt svar på anslag mot luftfarten, sier Einan.
Han understreker at Parat utelukkende legger ansvaret på myndighetene.
– Det er de som skal tolke og kontrollere regelverket, sier han.
Samferdselsdepartementet er forespurt om en kommentar, men har så langt ikke svart på NTBs henvendelse.